Видео урок: Лек грим с цвят праскова - Ogledai.se
Начало » Красиви всеки ден » Видео урок: Лек грим с цвят праскова
ogledai.se април 21, 2016
Ежедневният грим е любима тема на всяко забързано момиче. Днес Константина показва най-важните акценти е него – цветове в тоналност праскова, които са подходящи за всеки повод.
Преди да преминете на видеото ето малко информация какво е важно за този грим. Прасковените нюанси имат способността да придадат свеж и сияен вид на лицето, сякаш е целунато от слънцето. Те са особено подходящи за момичета с по-светъл и средно тъмен тен. За по-мургава кожа се налага да изберете по-наситени нюанси в оранжевата гама.
Прасковеният грим обича акцентът да е върху скулите и по-малко на очите и устните. В противен случай може да се получи доста наситена с цветове палитра и да се загуби естественото излъчване. Не пропускайте обаче да оформите веждите, тъй като при лекия грим те имат особена роля – на рамка на лицето ви.
Удобен начин да смените визията от работен към парти режим е именно да изберете прасковения грим. Неговата универсалност позволява да се „догримирате” в по-късните часове на деня с молив за очи, очна линия или по-наситено червило.
А ето и стъпките за лек грим в прасковената гама:
Нанасяме лек хидратиращ крем о пристъпваме към поставянето на минерален фон дьо тен. С леката си текстура и добра покривност той е идеален за този грим, който цели максимална естественост.
След фон дьо тена е ред на оформянето на веждите. Не забравяйте тази стъпка, която е важна, за да рамкира лицето.
Нанасянето на прасковеният руж започва с леко контуриране на лицето. За целта избираме тъмен руж, който поставяме върху вдлъбната част на бузите. Самият прасковен руж пък се поставя на изпъкналата част на скулата. И тук малък трик. За по-слабо лице изтегляте линията от носа към ушите. За по-кръгло и пухкаво лице слагата ружа в посока от ушите към носа. Когато сложите двата цвята, леко преливате с нежни движения на четката.
Още един трик за естествена визия е да нанесем малко от ружа за сенки на очите. Поставяме го с пухкава четка в с сгъвката на окото и нанасяме по цялата дължина, за да създадем визуална илюзия за дълбочина на погледа.
Финалните щрихи са телесен балсам и нежна спирала за очи. Пропускаме да нанесем плътен молив, очна линия и ярко червило, които биха създали впечатлението за един по-тежък грим.
Предишна Ресторант дарява храна на бездомни всеки ден
Следваща Юлиана и Кристиян към Промяната в Самоков